Yiwen wass, yeṭṭef-d aslem urǧin ad-yeṭṭif. Akken kan iruḥ ad t-yerr s aqrab, yennaas-id uselmi-nni : « Anef-iyi ad ruḥeɣ tessutreḍ-iyi-ayen i ak-yehwan ad d-iḍru. »Yuɣal s axxam-is urgaz, yules-as i tmeṭṭut –is. Tinna tessuter-as axxam. Yuɣal ɣer wasif yessuter-as axxam i uslem-nni. Din-din yuli uxxam d amaynut . Argaz d tmeṭṭut-is umren ayen din. Zrin kra n wussan, tameṭṭut-nni imi tebda tettnum tankelwit tessuter daɣen tanezduɣt yugaren axxam-nni. Yettwaqbel-as –id uster ines. Maca, seg usennan ɣer tmellalt, tikkelt niḍen, tessuter tiɣremt yerna ad tuɣal d tagellidt. Yeḍra-d wayen tessuter.